Alarm Control Oy on TUKESin hyväksymä paloilmoittimia ja sammutuslaitteistoja tarkastava tarkastuslaitos. Asiakkaina meillä on kaikki tärkeimmät alan laitetoimittajat ja asennusliikkeet. Määräaikaistarkastussopimuksia olemme tehneet lukuisien eri kuntien ja yhteisöjen kanssa sekä pidämme jatkuvasti yhteyttä eri paikkakuntien pelastusviranomaisiin.
Tarkastajamme tekevät paloilmoitinjärjestelmille Sisäasiainministeriön määräyksen A:60 mukaisia kolmannen osapuolen varmennus- ja määräaikaistarkastuksia. Tarjoamme myös asiakkaillemme sammutuslaitteistojen tarkastuspalveluja niin sprinkleri- kuin kaasusammutusjärjestelmiin.
Alarm Control Oy huolehtii siitä, että järjestelmien tarkastukset tehdään ammattitaidolla ja joustavalla toimituksella kaikkialla Suomessa.